钦定古今图书集成/明伦汇编/闺媛典/第165卷 > 刘君用妻徐氏
## 钦定古今图书集成/明伦汇编/闺媛典/第165卷 > 刘君用妻徐氏

按《仪真县志》：“徐氏，刘君用妻。幼事母孝。年十六，荐股
肉以愈母疾。十八适君用，已失舅姑，无妯娌。越七年，
用亡。遗孤二，长芳名，四岁，次弥月，氏誓即同穴，触棺
仆地，母陈以两孤切谕之，乃不死。家值中落，𦈞纑自
给，亲族劝从权，徐大呼哭，死复苏。至夜分，投溺池中，
以救免。自后无复敢言。及病将诀，芳名远贾数百里”，
忽心动，并日而至，得见母面。苦守五十二年。年七十
有八。